Shakira

Shakira Isabel Mebarak Ripoll, eller bare Shakira (født 2. februar 1977 i Barranquilla) er en colombiansk låtskriver, plateprodusent, danser og popsanger. Hun ble utnevnt til goodwill-ambassadør for FN (UNICEF) 24. oktober 2003.

Hun er kjent for sine danseferdigheter og særegne litt nasale altstemme med stort spenn. På 1990-tallet ble hun Colombias og etterhvert Latin-Amerikas største popstjerne. Hun brøt gjennom i vesten i 1998 og ga ut det første engelsk-språklige albumet i 2001. I 2005 ble hun under MTV Europe Music Awards ble hun kåret til beste kvinnelige artist.

Bakgrunn og familie
Shakiras far er født i USA og av libanesisk opphav, mens moren har colombiansk og italiensk bakgrunn. Shakira snakker flere språk: engelsk, spansk (morsmål), arabisk, italiensk og portugisisk. Hun forteller også at hun vil lære seg dansk og tysk, og viser i sin musikkpåvirkning fra mange ulike kulturer – for publikum kjent for sin libanesiske magedans som hun gjerne framfører og som hun skal ha lært fra sin libanesiske farmor da hun var 3, hun lærte også å danse via bøker siden foreldrene ikke hadde penger til å melde henne på dansekurs. Hun har ingen formell danseutdanning og lærte å danse fra hun var barn. Hun lærte magedans av sin libanesiske bestemor. Låten "Ojos Asi" har innslag av arabisk tekst.

I 2011 bekreftet hun og midtstopperen i fotballklubben FC Barcelona, Gerard Piqué at de er i et forhold. Hun er 157 cm høy.

Karriere
I 13-årsalderen debuterte hun med Magia («Magi») hos Sony BMG. Debutalbumet og den påfølgende Peligro («Fare») solgte dårlig og fikk liten oppmerksomhet. Etter et mellomspill som skuespiller i colombiansk såpeopera El Oasis gikk hun tilbake til musikken og ga i 1996 ut Pies Descalzos («Barføtt») som ble hennes kommersielle gjennombrudd. Den solgte så mange kopier i Portugal at hun bestemte seg for å lage  en egen plate av Pies Descalzos på portugisisk også. Estoy Aqui ble hennes første hit, og en remix av platen Shakira: The Remixes inneholdt omarbeidet materiale fra Pies Descalzos.

¿Dónde Están los Ladrones? («Hvor er alle tyvene?») kostet over 3 millioner amerikanske dollar å produsere, men solgte godt og et samstemt kritikerkorps hyllet platen. Platen anses fortsatt som hennes kanskje beste. Hitsingler fra platen inkluderer Inevitable og Ojos Así. Lydbildet blander rock med latinske influenser, her og der krydret med annet. Konsertopptaket MTV Unplugged ble laget ed materialet fra ¿Dónde Están los Ladrones?.

Etter ¿Dónde Están los Ladrones? var Shakira en stor stjerne i hele den spansktalende verden, og da ble det viktig å etablere seg i den engelsktalende. Shakira begynte bevisst å forbedre sine kunnskaper i engelsk og begynte arbeidet med platen Laundry Service. Til tross for advarende råd virker ikke hennes manglende engelsk å ha vært noe hinder. Platen har et sterkere innslag av rock enn hennes tidligere. Laundry Service var en av de mestselgende album i 2002 og Whenever, wherever ble en stor hit.

Da Shakira dro til Mexico, ble hun kjent med Emilio og Gloria Estefan. De hjalp henne å bli kjent med de riktige folkene i Miami, for å lansere sin første CD på engelsk. I Pies descalzos hadde hun en single, Ojos Así, som inkluderte en del arabisk tekst. Sangen ble en stor suksess i Latin-Amerika, og de tenkte å lansere den på engelsk i USA. Etter 11/9, bestemte de å presentere Shakira som en latinamerikansk sangerinne og unnlot bevisst å bruke hennes libanesisk bakgrunn i markedstrategien.

Shakira: Live & Off The Record, en DVD og en CD med ti sanger fra hennes verdensturné 2002-2003, ble utgitt i mars 2003. Turneen gikk under navnet «The Tour of the Mongoose» (Mungo-turneen). Under konsertene ble det vist filmsekvenser med en kjempende mungo og en kobra.

I 2005 lansert Shakira sin spansk-språklig CD Fijación Oral Vol. 1, hvor første singel var en duett med den spanske flamenco-popsangeren Alejandro Sanz.

Shakira har fremført dans og musikk basert på Umm Kulthums sang.

Diskografi 
 1991 – Magia
 1993 – Peligro
 1996 – Pies Descalzos
 1997 – The Remixes
 1998 – ¿Dónde Están Los Ladrones?
 2000 – MTV Unplugged
 2001 – Laundry Service
 2002 – Grandes Éxitos
 2004 – Live & Off the Record
 2005 – Fijación Oral Volumen 1
 2006 – Oral Fixation Volume 2
 2006 – Hips Don't Lie
 2007 – Oral Fixation & Fijación Oral dubble pack m dvd
 2009 – She Wolf (Loba)
 2010 – Sale El Sol (The Sun Comes Out)
 2014 – Shakira
 2016 – Try Everything
 2017 – El Dorado

Referanser

Eksterne lenker 
 
 
 
 

Colombianske sangere
Personer fra Barranquilla